title: http://risaleoku.com/oku/osmektubat/585
article: برنجى طبقه:
  "قولاقلى طبقه" تعبير ايتديگمز عامى عوام· يالڭز قولاق ايله قرآنى ديڭلر، قولاق واسطهسيله إعجازينى آڭلار. يعنى دير: "بو ايشيتديگم قرآن، باشقه كتابلره بڭزهمز. يا بتوننڭ آلتنده اولاجق ويا بتوننڭ فوقنده اولاجق. عمومڭ آلتندهكى شق ايسه كيمسه دييهمز و ديمهمش، شيطان دخى دييهمز. اويله ايسه، عمومڭ فوقندهدر." ايشته بو قدر إجمال ايله اون سكزنجى إشارتده يازيلمشدى. صوڭره اونى ايضاح ايچون يگرمى آلتنجى مكتوبڭ "حجّة القرآن على حزب الشيطان" نامندهكى برنجى مبحثى، او طبقهنڭ إعجازدهكى فهمنى تصوير و إثبات ايدر.
  ايكنجى طبقه:
  گوزلى طبقهسيدر. يعنى: عامى عوامدن وياخود عقلى گوزينه اينمش مادّيونلر طبقهسنه قارشى، قرآنڭ گوز ايله گورونهجك بر إشارتِ إعجازيهسى بولونديغى، اون سكزنجى إشارتده دعوا ايديلمش. و او دعوايى تنوير و إثبات ايتمك ايچون، چوق ايضاحه لزوم واردى. شيمدى آڭلاديغمز مهمّ بر حكمتِ ربّانيه جهتيله او ايضاح ويريلمدى. پك جزئى بر قاچ جزئياتنه إشارت ايديلمشدى. شيمدى او حكمتڭ سرّى آڭلاشيلدى و تأخيرى داها أولٰى اولديغنه قطعى قناعتمز گلدى. شيمدى او طبقهنڭ فهمنى و ذوقنى تسهيل ايتمك ايچون· قرق وجوهِ إعجازدن گوز ايله گورولن بر وجهنى، بر قرآنى يازديردق كه او يوزى گوسترسين.
  "قولاقلى طبقه" تعبير ايتديگمز عامى عوام· يالڭز قولاق ايله قرآنى ديڭلر، قولاق واسطهسيله إعجازينى آڭلار. يعنى دير: "بو ايشيتديگم قرآن، باشقه كتابلره بڭزهمز. يا بتوننڭ آلتنده اولاجق ويا بتوننڭ فوقنده اولاجق. عمومڭ آلتندهكى شق ايسه كيمسه دييهمز و ديمهمش، شيطان دخى دييهمز. اويله ايسه، عمومڭ فوقندهدر." ايشته بو قدر إجمال ايله اون سكزنجى إشارتده يازيلمشدى. صوڭره اونى ايضاح ايچون يگرمى آلتنجى مكتوبڭ "حجّة القرآن على حزب الشيطان" نامندهكى برنجى مبحثى، او طبقهنڭ إعجازدهكى فهمنى تصوير و إثبات ايدر.
  ايكنجى طبقه:
  گوزلى طبقهسيدر. يعنى: عامى عوامدن وياخود عقلى گوزينه اينمش مادّيونلر طبقهسنه قارشى، قرآنڭ گوز ايله گورونهجك بر إشارتِ إعجازيهسى بولونديغى، اون سكزنجى إشارتده دعوا ايديلمش. و او دعوايى تنوير و إثبات ايتمك ايچون، چوق ايضاحه لزوم واردى. شيمدى آڭلاديغمز مهمّ بر حكمتِ ربّانيه جهتيله او ايضاح ويريلمدى. پك جزئى بر قاچ جزئياتنه إشارت ايديلمشدى. شيمدى او حكمتڭ سرّى آڭلاشيلدى و تأخيرى داها أولٰى اولديغنه قطعى قناعتمز گلدى. شيمدى او طبقهنڭ فهمنى و ذوقنى تسهيل ايتمك ايچون· قرق وجوهِ إعجازدن گوز ايله گورولن بر وجهنى، بر قرآنى يازديردق كه او يوزى گوسترسين.